b'\n_START_ARTICLE_\nGauricus (m\xc3\xa5nekrater)\n_START_SECTION_\nOmgivelser\n_START_PARAGRAPH_\nGauricuskrateret har det st\xc3\xa6rkt eroderede Wurzelbauerkrater liggende n\xc3\xa6sten forbundet med sin vestlige rand, og mod nord-nordvest ligger Pitatuskrateret.\n_START_SECTION_\nKarakteristika\n_START_PARAGRAPH_\nKraterranden er nedslidt og eroderet af senere nedslag, hvilket har gjort yderv\xc3\xa6ggen afrundet og arret af et antal mindre kratere. De mest fremtr\xc3\xa6dende af disse er "Gauricus B" og "Gauricus D", som ligger langs den sydlige rand, og "Gauricus G", som tr\xc3\xa6nger ind i den \xc3\xb8stlige rand. Det nedslidte satellitkrater "Gauricus A" er forbundet med den ydre rand mod syd-sydvest._NEWLINE_I mods\xc3\xa6tning hertil er kraterbunden ret j\xc3\xa6vn uden s\xc3\xa6rlige landskabstr\xc3\xa6k bortset fra en sammensluttet kraterformation, "Guericus F", som ligger langs den nordlige rand. Bunden er desuden overstr\xc3\xb8et af striber af materiale fra str\xc3\xa5lesystemet, der udg\xc3\xa5r fra Tychokrateret mod syd.'